**Nicole Houston "Nikki" Reed** (s. 17. toukokuuta 1988 Los Angeles, Kalifornia) on yhdysvaltalainen näyttelijä ja käsikirjoittaja. Hän teki debyyttinsä elokuvassa *Kolmetoista* (2003), jonka käsikirjoittamisessa hän oli mukana. Reedin tunnetuimpia rooleja on Rosalie Hale Stephenie Meyerin kirjasarjaan perustuvassa *Twilight*-elokuvasarjassa. Hän on näytellyt myös muun muassa elokuvissa *Lords of Dogtown* (2005) ja *Minin eka kerta* (2006).

Nuoruus ja yksityiselämä
------------------------

Reed syntyi Los Angelesissa, Kaliforniassa. Hänen vanhempansa ovat Cheryl Houston, ammatiltaan kampaaja, ja Seth Reed, ammatiltaan suunnittelija. Hänen vanhempansa erosivat hänen ollessa kaksivuotias. Hänen isänsä on juutalainen ja hänen äitinsä on cherokee- ja italialaistaustainen. Reedin vanhempi veli on nimeltään Nathan August Reed, joka syntyi 23. marraskuuta 1986. Reedin kasvuympäristö oli juutalainen.

Reed kasvoi äitinsä kanssa vanhempiensa eron jälkeen. Reed kuvailee olleensa lapsena "ujo ja lukutoukka". Kaksitoistavuotiaana Reed kävi Palms Middle School -koulua, ja kertomansa mukaan hänestä tuli tuolloin kapinallinen ja tunne-elämältään epävakaa. Suhde Reedin ja hänen äitinsä välillä kiristyi, kun Reed alkoi olla tekemisissä huumeiden, alkoholin ja seksin kanssa. 14-vuotiaana Reed muutti pois kotoaan ja alkoi elää omillaan *Kolmetoista*-elokuvasta ansaitsemillaan rahoilla.

Reed oli naimisissa *American Idol* -kilpailija Paul McDonaldin kanssa vuosina 2011–2015. He julkaisivat yhdessä musiikkialbumin nimeltä *I'm Not Falling* vuonna 2014.

Reed avioitui näyttelijä Ian Somerhalderin kanssa huhtikuussa 2015. Toukokuussa 2017 Reed kertoi odottavansa heidän esikoistaan. Tytär syntyi heinäkuussa 2017.
Tammikuussa vuonna 2023 Somerhalder ilmoitti, että hän ja Reed odottavat toista lastaan.

Ura
---

Reed teki debyyttinsä näyttelijänä vuonna 2003 elokuvassa *Kolmetoista*. Elokuvan käsikirjoituksen – joka perustui osittain Reedin omiin nuoruudenkokemuksiin – Reed kirjoitti yhdessä elokuvan ohjaajan Catherine Hardwicken kanssa. Reed oli tuolloin 15-vuotias. Hänen ei ollut alun perin määrä näytellä elokuvassa, mutta koska rooliin oli vaikeuksia löytää sopivaa näyttelijää Reed otti itse roolin. Vuonna 2005 hän esiintyi toisessa Hardwicken ohjaamassa elokuvassa *Lords of Dogtown*. Samana vuonna hän esiintyi Santanan *Just Feel Better* -musiikkivideolla. 

Vuonna 2006 vieraili televisiosarjassa *O.C.* Myöhemmin samassa sarjassa nähtiin muita *Twilight*-elokuvasarjan hahmoja, kuten Cam Gigandet ja Jackson Rathbone. Gigandetilla ja Reedillä oli sarjassa myös yhteisiä tekijöitä. Samana vuonna Reed näytteli elokuvassa *Minin eka kerta*. Elokuvassa Reed näyttelee teini-ikäistä tyttöä, joka viettelee isäpuolensa murhaamaan tytön äidin. 

Vuonna 2008 Reed sai vampyyri Rosalie Halen roolin yhdysvaltalaisen kirjailijan Stephenie Meyerin *Houkutus*-kirjasarjan ensimmäiseen kirjasarjan osaan perustuvassa elokuvassa *Twilight – Houkutus*. Hän jatkoi samassa roolissa myös elokuvan jatko-osissa, vuoden 2009 elokuvassa *Twilight – Uusikuu* ja vuoden 2010 elokuvassa *Twilight – Epäilys*, hän näytteli Rosalie Halen roolia elokuvasarjan kaksiosaisessa sekä viimeisessä elokuvassa *Twilight – Aamunkoi*. Elokuvan ensimmäinen osa ilmestyi vuonna 2011 ja toinen marraskuussa 2012.

Reedin oli määrä näytellä myös elokuvassa *K-11* yhdessä Kristen Stewartin kanssa. Huhtikuussa 2010 Reed kertoi, ettei aiokaan näytellä elokuvassa. Hän ei kertonut syytä päätökselleen.

Filmografia
-----------

Nikki Reed ja Elizabeth Reaser vuoden 2010 MTV Movie Awards -palkintogaalassa.

| Elokuvat |
| --- |
| Vuosi | Nimi | Rooli | Huomioita |
| 2003 | *Kolmetoista* | Evie Zamora |  |
| 2005 | *Man of God* | Zane Berg |  |
| *Lords of Dogtown* | Kathy Alva |  |
| *American Gun* | Tally |  |
| 2006 | *Minin eka kerta* | Mini |  |
| 2007 | *Cherry Crush* | Shay Bettencourt |  |
| 2008 | *Twilight – Houkutus* | Rosalie Hale |  |
| *Familiar Strangers* | Allison |  |
| 2009 | *Twilight – Uusikuu* | Rosalie Hale |  |
| *Last Day of Summer* | Stefanie |  |
| *Privileged* | Lauren Carrington |  |
| 2010 | *Twilight – Epäilys* | Rosalie Hale |  |
| *Chain Letter* | Jessie Campbell |  |
| 2011 | *Twilight – Aamunkoi, osa 1* | Rosalie Hale |  |
| 2012 | *Twilight – Aamunkoi, osa 2* |  |
| 2014 | *In Your Eyes* | Donna |  |
| 2015 | *A Sunday Horse* | Debi Walden |
| Televisio |
| Vuosi | Nimi | Rooli | Huomioita |
| 2006 | *O.C.* | Sadie Campbell | 6 jaksoa |
| *Justice* | Molly Larusa | 1 jakso |
| 2007 | *Reaper* | Andi |  |
|  |  |  |
| Musiikkivideot |
| Vuosi | Laulun nimi | Artisti | Huomioita |
| 2005 | *Just Feel Better* | Santana feat. Steven Tyler |  |

Palkinnot
---------

| Vuosi | Palkinto | Kategoria | Elokuva | Huomioita | Lähde |
| --- | --- | --- | --- | --- | --- |
| 2003 | Young Hollywood Awards | One to Watch (nainen) | *Kolmetoista* |  |  |
| Nantucket Film Festival | Paras elokuvakäsikirjoitus | *Kolmetoista* | Catherine Hardwicken kanssa |  |
| 2004 | Independent Spirit Awards | Paras debyyttiesiintyminen | *Kolmetoista* |  |  |
| 2006 | Solstice Film Festival | Paras naisnäyttelijä | *Minin eka kerta* |  |  |
| 2008 | Method Fest | Parhaat näyttelijät | *Familiar Strangers* | Muiden elokuvan näyttelijöiden kanssa |  |
| DelRay Beach Film Festival | Parhaat näyttelijät | *Familiar Strangers* | Muiden elokuvan näyttelijöiden kanssa |  |
|

Lähteet
-------

1. 1 2 3  Mini Mayhem Khaleej Times.  Arkistoitu 19.12.2014. Viitattu 6.11.2009. (englanniksi)
2. 1 2 3  Biography for Nikki Reed IMDb. Viitattu 24.2.2010. (englanniksi)
3. ↑  celebrity Jews in the news jweekly.com. Viitattu 4.8.2009. (englanniksi)
4. 1 2 3 4 5  Biography Nikkireedfan.com. Viitattu 28.5.2009. (englanniksi)
5. ↑  Smirke, Richard: Nikki Reed and 'American Idol' Alum Paul McDonald Finalize Divorce *Billboard*.  2.1.2015. Viitattu 4.1.2015. (englanniksi)
6. ↑  Ehrich Dowwd, Kathy: Ian Somerhalder and Nikki Reed Are Married! *People.com*.  27.4.2015. Viitattu 15.1.2016. (englanniksi)
7. ↑  Vampyyritähdet odottavat lasta - "En ole koskaan kokenut elämässäni mitään yhtä voimakasta ja kaunista"  7.5.2017. Iltalehti. Viitattu 20.8.2017.
8. ↑  Tyttö tuli! – Twilight-tähti sai esikoisensa näyttelijämiehensä kanssa  12.8.2017. Mtv.fi. Viitattu 20.8.2017.
9. ↑   Angela Andaloro: Ian Somerhalder and Nikki Reed Reveal They're Expecting Second Baby After 'Years of Dreaming' *people.com*.  en
10. ↑  EXCLUSIVE: ‘Twilight’ Stars Kristen Stewart & Nikki Reed To Reunite, Play Men In Prison Film ‘K-11’ MTV moviesblog. Viitattu 28.5.2009. (englanniksi)
11. ↑  Nikki Reed No Longer in `K-11` With Kristen Stewart! eclipsemovie.org.  Arkistoitu 16.4.2010. Viitattu 14.4.2010. (englanniksi)
12. 1 2 3 4 5 6  Nikki Reed Awards  2011. Web Archive:  nikkireedfan.com.  Arkistoitu 7.10.2011. Viitattu 2.3.2023. (englanniksi)

Aiheesta muualla
----------------

* Kuvia tai muita tiedostoja aiheesta **Nikki Reed** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |